Øystein Wingaard Wolf

Øystein Wingaard Wolf (født 17. april 1958 i Oslo) er en norsk forfatter og sanger som siden debuten på Aschehoug i 1981 har utgitt over 30 diktsamlinger og romaner.  Med et energisk og billedrikt språk skildrer Wolf menneskets holmgang med livets store gåter. Gjennomgående temaer er individ, sjel og gud. Reisen og det ukjente spiller også viktige roller i forfatterens kaleidoskopiske univers. I norsk samtidslyrikk figurerer Wolf som en original og kraftfull outsider.

Wolf har som sanger og låtskriver gitt ut fire album på CD siden 1998. I en covertekst kaller Øyvind Pharo musikken «en gryte av musikalske inspirasjoner... parisisk kabaret, meksikansk ballade, østeuropeisk jødisk musikk, litt Evert Taube, litt Jaques Brel, calypso, frelsesarmémusikk à la Tom Waits, noir blues og klassisk songwriter-pop». Artisten Solfrid Molland har også gjort versjoner av Wolfs sanger på flere av hennes album utgitt på Kirkelig kulturverksted.

Filmskaperne Bård Kjøge Rønning og Fabian Greenberg arbeidet i over fem år med en dokumentarfilm om Wolf og fikk underveis støtte fra Viken filmsenter, Fritt Ord, Kulturrådet og Fond for lyd og bilde. Den siste bohem (48 minutter, Antipode Films 2014) var åpningsfilmen på Dokfilm i Volda i 2014 og har senere blitt vist på en rekke film- og kulturfestivaler.

Øystein Wingaard Wolf er også aktiv i kultursenteret Volapük i Oslo. Han er tidligere redaktør for litteraturmagasinet Jupiter.

 Bibliografi 
 Morderleken – dikt, Aschehoug 1981  
 Skrekkøglene – dikt, Aschehoug 1982  
 Uroer – dikt, Aschehoug 1983  
 Glød – dikt, Aschehoug 1984  
 Bikkjemøkk – salmer/sanger, Aschehoug 1985  
 Slangedans – dikt, Aschehoug 1986  
 Dodi Ashers død – roman, Cappelen 1986  
 Høyspenning! Livsfare! – dikt, Aschehoug 1987  
 Ingen kan forklare ordet Fred – kortprosa, Aschehoug 1987  
 Jeg er – dikt/sanger, Aschehoug 1988  
 Kongen er i himmelen – roman, Aschehoug 1988  
 Evnukkens kjærlighet – roman, Aschehoug 1989  
 Oslo-suite – dikt, Cappelen 1990  
 Det portugisiske krigsskip – roman, Aschehoug 1991  
 En fremmed våker over min sjel – dikt, Aschehoug 1991  
 Folk som lever møtes ofte – dikt, Aschehoug 1992  
 Gjemsel med en neger – dikt, Aschehoug 1993  
 Tyver på månen – dikt, Aschehoug 1994  
 Hun som gjør ørene mine røde – dikt, Aschehoug 1996  
 Vi kom gjennom ørkenen – noveller, Aschehoug 1997  
 Wolf i utvalg – dikt, Aschehoug 1997 
 Lindring – dikt, Aschehoug 1998  
 Kaptein Langneses sanger – sanger/dikt, Aschehoug 1999  
 De gales kjemi – dikt, Solum 2000
 De dødes sirkus – barnebok, Cappelen 2001  
 Zebra – dikt, Aschehoug 2001  
 Rav – dikt, Aschehoug 2002  
 Bønner til en tvilling – dikt, Aschehoug 2004  
 Karusellturen med Gud – dikt, Cappelen 2006  
 Lengselens meridian – dikt, Cappelen 2007  
 Mosquito – dikt, Cappelen 2009  
 Brighton Blues – roman, Cappelen 2011  
 Tøyen baby – lyrikk, Cappelen Damm 2013
 Eselets slengkyss – fortellinger, Kvalshaug 2014
 Gjester på jorden – romantrilogi, Antipode 2018
 Skolopenderen danser – roman, Antipode 2019
 Min barndom – lyrikk, Antipode 2021

 Album 
 Møt meg på halvveien – Kirkelig Kulturverksted 1998
 I'm the ploughman – Tine Records 2002
 Rop ikke på katten – Tine Records 2003
 Flammer – Kirkelig Kulturverksted 2014

Referanser

 Eksterne lenker 
 Presentasjon av forfatter og diktsamling
 Øystein Wingaard Wolf på Nasjonalbiblioteket 
Presentasjon i Forfatterkatalogen på Forfattersentrums nettsider
 Øystein Wingaard Wolf i Dagbladet Litteratur
 Øystein Wingaard Wolf i Aftenposten
 Øystein Wingaard Wolf på Myspace
 Øystein Wingaard Wolf på Kirkelig Kulturverksted  
 Den siste bohem på Antipode  
 Den siste bohem på IMDb 

Kategori:Norske lyrikere